ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Ιουνίου 1998 για την τροποποίηση της αποφάσεως 96/587/ΕΚ για τη δημοσίευση του καταλόγου αναγνωρισμένων οργανισμών οι οποίοι έχουν κοινοποιηθεί από τα κράτη μέλη σύμφωνα με την οδηγία 94/57/ΕΚ του Συμβουλίου [κοινοποιηθείσα υπό τον αριθμό Ε(1998) 1589] (Κείμενο που παρουσιάζει ενδιαφέρον για τον ΕΟΧ) (98/403/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 94/57/ΕΚ του Συμβουλίου, της 22ας Νοεμβρίου 1994, σχετικά με τους κοινούς κανόνες και πρότυπα για τους οργανισμούς επιθεώρησης και εξέτασης πλοίων και για τις συναφείς δραστηριότητες των ναυτικών αρχών (1), όπως τροποποιήθηκε από την οδηγία 97/58/ΕΚ (2), και ιδίως το άρθρο 4 παράγραφος 5, την απόφαση 96/587/ΕΚ της Επιτροπής, της 30ής Σεπτεμβρίου 1996, για τη δημοσίευση του καταλόγου αναγνωρισμένων οργανισμών οι οποίοι έχουν κοινοποιηθεί από τα κράτη μέλη, σύμφωνα με την οδηγία 94/57/ΕΚ (3), την απόφαση 98/295/ΕΚ της Επιτροπής, της 22ας Απριλίου 1998, για την αναγνώριση του «ελληνικού νηογνώμονα» «Hellenic Register of Shipping», σύμφωνα με την οδηγία 94/57/ΕΚ του Συμβουλίου (4), Έχοντας υπόψη: ότι μετά τη δημοσίευση του προαναφερθέντος καταλόγου αναγνωρισμένων οργανισμών ένα κράτος μέλος αναγνώρισε το ρωσικό νηογνώμονα (Russian Maritime Register of Shipping) βάσει του άρθρου 4 παράγραφος 1 της οδηγίας 94/57/ΕΚ και κοινοποίησε δεόντως τον οργανισμό αυτό στην Επιτροπή 7 ότι είναι σκόπιμη η ενημέρωση του πλήρους δημοσιευθέντος καταλόγου, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το παράρτημα της απόφασης 96/587/ΕΚ αντικαθίσταται από το παράρτημα της παρούσας απόφασης. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 12 Ιουνίου 1998.

[Source: multi_eurlex | Tokens: 1538]